****

 **ОПШТИНСКА УПРАВА ПЕЋИНЦИ**

 **НАЧЕЛНИК**

 **ДРАГАНА КРСТИЋ**

**ИЗВОД ИЗ ИЗВЕШТАЈА ОДЕЉЕЊА ЗА ПРИВРЕДУ,ЛЕР,ЗЖС И ИНСПЕКЦИЈСКЕ ПОСЛОВЕ ЗА 2022.Г.**

**ИНСПЕКЦИЈСКИ ПОСЛОВИ**

Послове инспекцијског надзора врши један грађевински инспектор ,један комунални инспектор и један инспектор за заштиту животне средине.На располагању је један инспекцијски ауто.

ИНСПЕКЦИЈА ЗА ЗАШТИТУ ЖИВОТНЕ СРЕДИНЕ

У извештајном периоду за 2022 годину инспектор за заштиту животне средине према подацима из референтске свеске има запримљен 36 предметa.

У току 2022 год. било је 18 редовних инспекцијских контрола по службеној дужности,3 по пријави грађана,4 по захтеву привредних субјеката у смислу утврђивања чињеничног стања из области заштите животне средине за потребе добијања лиценце,3 саветодавне посете, 2 контроле за ИПАРД.

Обрађени подаци 20 мониторинга привредних субјеката који су наложени према Студији о процени утицаја на животну средину.

Прикупљени су подаци за Локални регистар извора загађивача правних лица која подлежу достави таквих података и обрађено 15 извештаја за поменути регистар.

Одрађено 5 достава података о инфомацијама из облaсти заштите животне средине.

Учешће на семинару у Београду ,тема имплементација ИПАРДА у Републици Србији.

У континуитету обављан превентивни рад,издаване мере упозорења и мере за отклањање незаконитости кроз издата решења.

Израђен План рада за 2023.годину и дато позитивно мишљење од стране Сектора за надзор и предострожност Министарства за заштиту животне средине.

КОМУНАЛНА ИНСПЕКЦИЈА

 Комунална инспекција врши надзор испуњености услова за обављање комуналних делатности : дистрибуције воде, одвођења отпадних и атмосферских вода, јавног линијског превоза путника,услуга такси превоза,јавних паркиралишта,дистрибуцију топлоте, изношења, одношења и депоновања отпада, уређења и одржавања јавних површина, пијаца, гробаља, вршења послова зоохигијене и других комуналних послова, одржавање комуналног реда у насељима, заузеће јавних површина излагањем робе и постављањем привремених монтажних објеката, управљање и коришћење јавне расвете,коришћење локалних категорисаних и некатегрисаних уличних и атарских путева , услове држања домаћих животиња, радно време трговинских,занатских и угоститељских објеката, трговину ван продајних објеката,упис у регистар стамбениих заједница, поштовања кућног реда у стамбено – пословним објектима, комуналне услове код организовања општинских манифестација и друге послове инспекцијског надзора у комуналној области.

У току 2022. године, на пољу комуналних делатности извршена су 398 инспекцијска прегледа, од чега 337 прегледа по службеној дужности, а 61 прегледа по поднетим представкама.

Највише прегледа односило се на истицање рекламних паноа,билборда и слично – 246 , послове зоохигијене - 84,(угинућа стоке и њихово уклањање – 60 хватање паса луталица -24) ,проблематика стамбених заједница - 4 одржавање дрвећа и зелених површина – 15, заузеће јавних површина за, ван пијачну продају- 2 , заузеће јавних површина мањим монтажним објектима, грађевинским материјалом, возилима и прикључним машинама – 3, поступање са животињама –5, радно време угоститељских објеката,летње баште - 21, одржавање објеката водовода и канализације – 2, уклањању и чишћењу дивљих депонија - 8 и разне радове на јавним површинама и локалним путевима – 2 прегледa,послови зоохигијене- сточна гробља -2,комунални ред на општинским манифестацијама - 4

У складу са тежњом да се делује првенствено превентивно у складу са Законом о инспецијском надзору, упућујуће и упозоравајуће, а тек ако то не помогне, да се посеже за применом санкција, издато је 8 прекршајних налога.

Поред тога, вршен је константан обилазак терена ради праћења функционисања централне депоније смећа и депонија за грађевински отпад, снимања и уклањања дивљих депонија, праћења акције сузбијања комараца, сузбијања амброзије, као и пописа привремених објeката и рекламних табли ради разреза комуналних такси.

Остваривана је сарадња са органима унутрашњих послова (нарочито око радног времена угоститељских објеката и ванпијачне продаје), тржишном и ветеринарском инспекцијом, регистратором стамбених заједница као и са другим органима, у мери у којој су то околности предмета захтевале.

Посао инспекцијског надзора врши 2 инспектора. Објективно,постоји потреба за организованом пољочуварском службом и комуналном полицијом. Инспектори располажу потребном опремом за рад и једним возилом са све инспекције.

ГРАЂЕВИНСКА ИНСПЕКЦИЈА

У оквиру грађевинске инспекције, грађевински инспектор Дарко Дамјановић :

 обављао је послове који се односе на инспекцијски надзор над применом закона, стандарда, норматива и других прописа који се односе на пројектовање и изградњу објеката, техничка својства и квалитет грађевинских материјала који се користе у градњи, предузимање прописаних мера ради уклањања објеката који се граде без одговарајуће документације, налагање мера које треба предузети на објектима који због неодржавања угрожавају безбедност, живот и здравље људи и заштиту животне средине, обављање управних радњи и доношење управних аката у поступку инспекцијског надзора, преглед објеката ради утврђивања године градње, подношење захтева за покретање прекршајног поступка, пријава због привредног преступа и кривичних пријава, попис незаконито изграђених објеката у складу са заком о озакоњењу.

У оквиру грађевинске инспекције обављали су се послови којима се утврђивало:

 да ли извођач радова, пројектант, лице које врши стручни надзор испуњавају прописане услове;

 да ли је издата грађевинска дозвола;

 да ли је почетак грађења - извођење радова пријављено на прописан начин;

 да ли је градилиште обележено на прописан начин;

 да ли се објекат гради према грађевинској дозволи и пројекту за извођење;

 да ли изведени радови, материјал, опрема и инсталације који се уграђују одговарају Закону и прописаним стандардима, техничким нормативима и нормама квалитета;

 да ли је извођач радова предузео мере за безбедност објекта, суседних објеката, саобраћаја, околине и заштите животне средине;

 да ли на објекту који се гради или је изграђен постоје недостаци који угрожавају безбедност његовог коришћења и околине;

 да ли извођач радова води грађевински дневник и књигу инспекције; да ли је за објекат који се користи издата употребна дозвола;

 да ли се врши надзор изградње и реконструкције објеката у складу са Законом о планирању и изградњи;

Грађевински инспектор је примао телефонске, усмене и писмене пријаве грађана, по њима поступао и из своје надлежности предузимао мере предвиђене законом, О уоченим чињеницама приликом обављања увиђаја сачињаван је записник који је садржавао све неопходне елементе прописане Законом о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. Закон, 9/2020 и 52/2021), Правилником о поступку спровођења обједињене процедуре („Службени гласник РС“, број: 113/2015, 96/2016, 120/2017 и 68/19), Законом о озакоњењу објеката ("Службени гласник РС", бр. 96/2015 и 83/2018), Законом о инспекцијском надзору (“Сл. Гласник РС”, бр. 36/2015, 44/2018 - др. закон и 95/2018) и Законом о општем управном поступку ("Службени лист РС", бр. 18/2016 и 95/2018).

Након извршеног увиђаја и сачињеног записника:

 доношене су одлуке у складу са овлашћењима,

 вршени су контролни инспекцијски прегледи,

 доношена су и решења о затварању градилишта,

 вршен је унос и обрађивани су предмети у електронском облику кроз информациони систем,

 Подношене су кривичне пријавe надлежном органу;

 Грађевински инспектори су подносили извештај о раду месечно, квартално и на захтев начелника Одељења као и друге извештаје у складу са потребама посла.

Обављали су и друге послове по налогу начелника Одељења и начелника Општинске управе.

Грађевински инспектори су у извештајном периоду урадили:

|  |  |
| --- | --- |
|  | **ГРАЂЕВИНСКИ ИНСПЕКТОР** |
| Дамјановић Дарко |  |
| Број поднетих захтева за прекршајни поступак | **3** |  |
| Број поднетих пријава за привредни преступ | **2** |  |
| Контрола изграђених темеља |  **51** |  |
| Контрола изграђених објеката у конструктивном смислу |  **51** |  |
| Усмена расправа | **2** |  |
| Решење о уклањању | **10** |  |
| Решење о обустави и уклањању | **15** |  |
| Решење о промени намене | **1** |  |
| Решење о извршењу |  **4** |  |
| Решење о затварању градилишта |  **7** |  |
| Решење о забрани кориштења |  **0** |  |
| Решење о обустави радова |  **1**  |  |
| Решење о прибављању употребне дозволе | **1** |  |
| Допунско решење | **2** |  |
| Решење о обустави поступка | **3** |  |
| Број поднетих кривичних пријава | **13** |  |
| Записник за нелегалне објекте | **35** |  |
| Записник о контроли испуњавања услова сеоских кућа за програм доделе бесповратних средстава | **14** |  |
| Записник за објекте грађене у време када није била потребна грађевинска дозвола |  **5**  |  |
| Записник о порушеним објектима или деловима објекта | **12** |  |

САОБРАЋАЈНА ИНСПЕКЦИЈА

Током 2022.године, уговором о допунском раду ангажован је саобраћајни инспектор који учествовао у изради Одлука из делокруга саобраћаја на територији општине Пећинци.Саобраћајни инспектор је обављао послове инспекцијског надзора у оквиру своје надлежности.

**СПОРТСКА ИНСПЕКЦИЈА**

Уговором о допунском раду ангажован је спортски инспектор који је обављао послове инспекцијског надзора свих спортских клубова који се финансирају из буџета у Општине Пећинци

**У Пећинцима 30.01.2023.год. Начелник одељења**

 **Биљана Милошевић**